สวัสดีคะ หนูมีอาการเจ็บคอตอนตื่นนอนทุกเช้าเลยคะ ลองสังเกตุอาการคือถ้าเวลาเปิดแอร์เย็นตอนหายใจเข้าไปเหมือนลมมันจะเข้าไปด้วยทำให้คอแห้ง แล้าอาการแบบนี้ต้องกินยาไมคะ มียาอะไรที่กินแล้วหายบ้าง เป็นประมานเกือบ1เดือนเเล้วคะ
สวัสดีค่ะ อาการเจ็บคอ คอแห้งมาประมาณ 1 เดือนนั้น อาจจะมีสาเหตุมาจากคอแห้งจากการดื่มน้ำในระหว่างวันน้อยเกินไป การมีภูมิแพ้จมูก สัมผัสฝุ่นควันมากระหว่างวัน การสูบบุหรี่ หรือถ้ามีการติดเชื้อก็น่าจะเป็นเชื้อกลุ่มที่เป็นเรื้อรังได้เช่นแบคทีเรียบางชนิด เป็นต้นสามารถรักษาตัวเองเบื้องต้นด้วยการดื่มน้ำมากๆ งดการสูบบุหรี่ หรือการไปในที่ที่มีฝุ่นควันมาก ใส่หน้ากากอนามัยในที่ชุมชน อมยาอมแก้เจ็บคอได้แต่หากอาการยังเป็นมากและรุนแรงขึ้นเรื่อยๆ เริ่มมีไข้ น้ำมูก คัดจมูก หรือหายใจหอบเหนื่อยร่วมด้วย ควรไปพบแพทย์เพื่อตรวจเพิ่มเติม